
Parlamentul  României

Camera  Deputaţilor

Comisia pentru industrii si servicii





                     Bucureşti,20.03.2002 








                     Nr.23/153/2000

BIROUL PERMANENT AL CAMEREI DEPUTAŢILOR

DOMNULUI PREŞEDINTE VALER DORNEANU



Vă înaintăm, alăturat, Raportul asupra proiectului de Lege pentru aprobarea Ordonanţei de urgenţă a Guvernului nr.67/2000 privind unele măsuri referitoare la preţurile şi tarifele pentru energia electrică şi termică, trimis cu adresa nr.275 din 8 iunie 2000.



La întocmirea raportului comisia a avut în vedere:

· avizul Consiliului Legislativ;

· avizul Comisiei juridice, de disciplină şi imunităţi;

· punctul de vedere al Guvernului;

· punctul de vedere al Ministerului Industriei şi Resurselor;

· punctul de vedere al Ministerului Finanţelor Publice;

· punctul de vedere al Consiliului Concurenţei;

· punctul de vedere al Oficiului Concurenţei;

· punctul de vedere al Autorităţii Naţionale de Reglementare în domeniul Energiei.

În raport de obiectul şi conţinutul său, proiectul de lege face parte din categoria legilor ordinare conform prevederilor constituţionale.

                    PREŞEDINTE,                                    SECRETAR,

                     István Antal                                      Cristian Buzea                                  

                    Bucureşti,20.03.2002 








                     Nr.23/153/2000

RAPORT

asupra proiectului de Lege pentru aprobarea Ordonanţei de urgenţă a Guvernului nr.67/2000 privind unele măsuri referitoare la preţurile şi tarifele pentru energia electrică şi termică

În conformitate cu prevederile art.89 şi 107 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectul de Lege pentru aprobarea Ordonanţei de urgenţă a Guvernului nr.67/2000 privind unele măsuri referitoare la preţurile şi tarifele pentru energia electrică şi termică, trimis cu adresa nr.275 din 8 iunie 2000.

Proiectul de lege are ca obiect de reglementare modificarea a trei acte normative din domeniul energiei electrice şi termice şi anume:



1. Modificarea Ordonanţei de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în domeniul Energiei - A.N.R.E.;



2. Modificarea Ordonanţei de urgenţă a Guvernului nr.63/1998 privind energia electrică şi termică;



3. Modificarea Ordonanţei de urgenţă a Guvernului nr.7/1998 privind preţurile şi tarifele produselor şi serviciilor care se execută sau se prestează în ţară în cadrul activităţilor cu caracter de monopol natural, al celor supuse prin lege unui regim special sau al regiilor autonome, care se stabilesc cu avizul Oficiului Concurenţei.



Deoarece existau unele necorelări juridice şi de concepţie în materie privind aplicarea Ordonanţei de urgenţă a Guvernului nr.67/2000 faţă de apariţia Legii nr.99/2000 pentru aprobarea Ordonanţei de urgenţă a Guvernului nr.29/1998 privind înfiinţarea, organizarea şi funcţionarea ANRE s-au cerut punctele de vedere de la următoarele instituţii:

· Guvern;

· Ministerul Industriei şi Resurselor;

· Ministerul Finanţelor Publice;

· Consiliul Concurenţei;

· Oficiul Concurenţei;

· Autoritatea Naţională de Reglementare în domeniul Energiei.

Modificarea de fond propusă şi pe care o susţine şi iniţiatorul se referă la abrogarea art.I care prevede modificarea Ordonanţei de urgenţă a Guvernului nr.7/1998 deoarece textul ordonanţei este deja caduc, ordonanţa fiind abrogată prin Ordonanţa de urgenţă a Guvernului nr.36/2001 privind regimul preţurilor şi tarifelor reglementate care se stabilesc cu avizul Oficiului Concurenţei.

La fel se întâmplă şi cu art.II deoarece art.6 propus a fi modificat a fost abrogat prin Legea nr.99/2000 de aprobare a Ordonanţei de urgenţă a Guvernului nr.29/1998.

În plus, se propune introducerea unui articol II1 prin care se modifică Legea nr.99/2000 în sensul că metodologia de calcul a preţurilor şi tarifelor cât şi preţurile şi tarifele pentru energia electrică şi termică se stabilesc fără avizul Oficiului Concurenţei, ceea ce de fapt era prevăzut în art.II al Ordonanţei de urgenţă a Guvernului nr.67/2000 propus spre abrogare.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege menţionat mai sus în şedinţa din 19 martie 2002 şi a hotărât, cu 4 voturi contra, avizarea favorabilă şi trimiterea spre dezbatere şi adoptare în plenul Camerei Deputaţilor a proiectului de lege, cu amendamente admise şi respinse de comisie.



În raport de obiectul şi conţinutul său, proiectul de lege face parte din categoria legilor ordinare conform prevederilor constituţionale.

                     PREŞEDINTE,                                     SECRETAR,

                       István Antal                                      Cristian Buzea

Experţi,

Viorela Gondoş

Silvia Vlăsceanu

Parlamentul  României

Camera  Deputaţilor                                                                                                                                   

Comisia pentru industrii si servicii

                                                                                                                                                                                                                                                    Anexa 1
R A P O R T

la proiectul de Lege pentru aprobarea Ordonanţei de urgenţă a Guvernului nr.67/2000 privind unele măsuri referitoare la preţurile şi tarifele pentru energia electrică şi termică

Nr.

crt.
Text OUG nr.67/2000 privind unele măsuri referitoare la preţurile şi tarifele pentru energia electrică şi termică


Amendamente admise de comisie şi propuse spre adoptare Camerei Deputaţilor 


Motivaţie

0
1
2
3

1.
Titlul legii

LEGE

pentru aprobarea Ordonanţei de urgenţă nr.67/2000 privind unele măsuri referitoare la preţurile şi tarifele pentru energia electrică şi termică


Nemodificat


2.
Articol unic - Se aprobă Ordonanţa de urgenţă nr.67/2000 privind unele măsuri referitoare la preţurile şi tarifele pentru energia electrică şi termică.


Articol unic - Se aprobă Ordonanţa de urgenţă nr.67/2000 privind unele măsuri referitoare la preţurile şi tarifele pentru energia electrică şi termică cu următoarele modificări şi completări:




0
1
2
3

3. 
Art. I - Ordonanţa de urgenţă a Guvernului nr.7/1998 privind preţurile şi tarifele produselor şi serviciilor care se execută sau se prestează în ţară în cadrul activităţilor cu caracter de monopol natural, al celor supuse prin lege unui regim special sau al regiilor autonome, care se stabilesc cu  avizul  Oficiului  Concurenţei,  publicată în Monitorul Oficial al României, Partea I, nr.133 din 2 aprilie 1998, cu modificările ulterioare, se modifică după cum urmează:

1. Alineatul (3) al articolului 2 va avea următorul cuprins:

Pentru serviciile internaţionale de poştă, ajustarea preţurilor şi tarifelor se va face pe baza cursului mediu de schimb al leului faţă de dolarul S.U.A. pe primele 20 de zile ale lunii în care se solicită ajustarea, calculat pe baza datelor communicate de Banca Naţională a României.

2. Prima liniuţă şi a doua liniuţă din anexa la Ordonanţa de urgenţă nr.7/1998 - Lista produselor şi serviciilor ale căror preţuri şi tarife se stabilesc cu avizul Oficiului Concurenţei se abrogă.


Se abrogă


OUG nr.7/1998 privnd preţurile şi tarifele produselor şi serviciilor care se execută sau se prestează în ţară în cadrul activităţilor cu caracter de monopol natural, al celor supuse prin lege unui regim special sau al regiilor autonome, care se stabilesc cu avizul Oficiului Concurenţei a fost abrogată prin OUG nr.36/2001 privind regimul preţurilor şi tarifelor reglementate, care se stabilesc cu avizul Oficiului Concurenţei, publicată în Monitorul Oficial al României, Partea I, nr.115/7.03.2001.



4. 
Art.II - Ordonanţa de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în domeniul Energiei - A.N.R.E. , publicată în Monitorul Oficial al României, Partea I, nr.407 din 27 octombrie 1998, se modifică după cum urmează:

Litera c) a articolului 6 va avea următorul cuprins:

c) stabileşte metodologia de calcul a preţurilor şi tarifelor aplicabile activităţilor de monopol natural, din domeniul său de activitate, având în vedere protejarea intereselor consumatorilor de energie electrică şi termică, fără avizul Oficiului Concurenţei.

Litera d) a articolului 6 va avea următorul cuprins:

d) stabileşte preţurile şi tarifele aplicabile consumatorilor captivi, cele practicate de concesionarii de activităţi sau servicii publice din sectorul energiei electrice şi termice, preţurile şi tarifele practicate între operatorii economici dn cadrul acestuia, tarifele pentru serviciile de sistem, de transport şi de distribuţie  a energiei electrice prin sistemul electroenergetic naţional, precum şi preţurile şi tarifele paracticate pentru serviciile aferente producerii şi distribuţiei energiei termice, fără avizul Oficiului Concurenţei.


Se abrogă
Ordonanţa de urgenţă a Guvernului nr.29/1998 a fost aprobată, cu modificări, prin Legea nr.99/2000 publicată în Monitorul Oficial al României, Partea I, nr.256 din 08.06.2000.

Prin această lege, articolul 6 la care face trimitere Ordonanţa de urgenţă a Guvernului nr.67/2000 a fost abrogat.

5. 

Art.II1 va avea următorul cuprins:

Art.II1: Legea nr.99/2000 pentru aprobarea Ordonanţei de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în domeniul Energiei - ANRE, publicată în Monitorul Oficial al României, Partea I, nr.256 din 8 iunie 2000, se modifică după cum urmează:

1. La punctul 4, punctul 3 al art.5 va avea următorul cuprins:

      "3. stabileşte metodologia de calcul a preţurilor şi tarifelor aplicabile activităţilor de monopol natural, din domeniul său de activitate, având în vedere protejarea intereselor consumatorilor de energie electrică şi termică, fără avizul Oficiului Concurenţei."
2. La punctul 4, punctul 4 al art.5 va avea următorul cuprins:

      "4. stabileşte preţurile şi tarifele aplicabile consumatorilor captivi, cele practicate de concesionarii de activităţi sau servicii publice din sectorul energiei electrice şi termice, preţurile şi tarifele practicate între operatorii economici dn cadrul acestuia, tarifele pentru serviciile de sistem, de transport şi de distribuţie  a energiei electrice prin sistemul electroenergetic naţional, precum şi preţurile şi tarifele paracticate pentru serviciile aferente producerii şi distribuţiei energiei termice, fără avizul Oficiului Concurenţei."


Aşa cum prevăd şi celelalte acte normative, inclusiv prezenta ordonanţă prin art.II care se abrogă, cât şi OUG nr.36/2001 privind regimul preţurilor şi tarifelor reglementate care se stabilesc cu avizul Oficiului Concurenţei, stabilirea metodologiei de calcul şi a preţurilor şi tarifelor privind energia electrică şi termică se face fără avizul Oficiului Concurenţei.

6. 
Art.III - Ordonanţa de urgenţă a Guvernului nr.63/1998 privind energia electrică şi termică, publcată în Monitorul Oficial al României, Partea I, nr.519 din 30 decembrie 1998, se modifică după cum urmează:

Alineatul (1) al artcolului 41 va avea următorul cuprins:

Art.41 - (1) Revizuirea tarifelor reglementate la energia electrică şi termică se face de către autoritatea competentă, având la bază propunerile fundamentate şi prezentate de agenţii economici care desfăşoară activitate cu caracter de monopol natural.

Alineatul (2) al articolului 41 va avea următorul cuprins:

Art.41 - (2) Tarifele reglementate se publică în Monitorul Oficial al României de către autoritatea competentă şi intră în vigoare după 5 zile de la data publicării lor.

Litera a) a articolului 70 va avea următorul cuprins:

a) emiterea de reglementări privind tarifele şi contractele pentru energia electrică ş termică.


Nemodificat


                                             PREŞEDINTE,                                                                      SECRETAR,

                                               István Antal                                                                       Cristian Buzea
                                                                                                     




 RAPORTORI:










Dep.Ioan Bivolaru - PSD-SDU

Dep.Aurelia Vasile - PSD-SDU










Dep.Marin Anton - PNL


Dep.Radu Berceanu - PD







Dep.Valentin Calcan - PSD-SDU

Dep.Dumitru Chiriţă - PSD-SDU





Dep.Aurel Daraban - PSD-SDU

Dep.Istvan Erdei - UDMR





Dep.Mihail Fâcă - PSD-SDU


Dep.Ion Rădoi - PSD-SDU



Expert,

Viorela Gondoş

Silvia Vlăsceanu

                                                                                                                                                                                                                                                    Anexa 2
A M E N D A M E N T E     R E S P I N S E

la proiectul de Lege pentru aprobarea Ordonanţei de urgenţă a Guvernului nr.67/2000 privind unele măsuri referitoare la preţurile şi tarifele pentru energia electrică şi termică

Nr.

crt.
Text OUG nr.67/2000 privind unele măsuri referitoare la preţurile şi tarifele pentru energia electrică şi termică


Amendamente propuse 

şi respinse de comisie


Motivaţia respingerii

0
1
2
3

1.

Art.II1 va avea următorul cuprins:

Art.II1: Legea nr.99/2000 pentru aprobarea Ordonanţei de urgenţă a Guvernului nr.29/1998 privind înfiinţarea, organizarea şi funcţionarea Autorităţii Naţionale de Reglementare în domeniul Energiei - ANRE, publicată în Monitorul Oficial al României, Partea I, nr.256 din 8 iunie 2000, se modifică după cum urmează:

1. La punctul 4, punctul 3 al art.5 va avea următorul cuprins:

      "3. stabileşte metodologia de calcul a preţurilor şi  tarifelor  aplicabile  activităţilor 
Cele două amendamente sunt în contradicţie cu textul admis de comisie care prevede că stabilirea metodologiei de calcul a preţurilor şi tarifelor cât şi preţurile şi tarifele pentru energia electrică şi termică se face fără avizul Oficiului Concurenţei.

0
1
2
3



de monopol natural, din domeniul său de activitate, având în vedere protejarea intereselor consumatorilor de energie electrică şi termică, cu avizul Oficiului Concurenţei."
2. La punctul 4, punctul 4 al art.5 va avea următorul cuprins:

      "4. stabileşte preţurile şi tarifele aplicabile consumatorilor captivi, cele practicate de concesionarii de activităţi sau servicii publice din sectorul energiei electrice şi termice, preţurile şi tarifele practicate între operatorii economici dn cadrul acestuia, tarifele pentru serviciile de sistem, de transport şi de distribuţie  a energiei electrice prin sistemul electroenergetic naţional, precum şi preţurile şi tarifele paracticate pentru serviciile aferente producerii şi distribuţiei energiei termice, cu avizul Oficiului Concurenţei."

Dep.Doru Dumitru Palade - PRM




                                             PREŞEDINTE,                                                                      SECRETAR,

                                               István Antal                                                                       Cristian Buzea
Expert,

Viorela Gondoş

Silvia Vlăsceanu

